**VIEŠOSIOS ĮSTAIGOS**

**„DIENOS CENTRAS SUTRIKUSIO INTELEKTO ASMENIMS“**

**ETIKOS KODEKSAS**

**Etikos kodekso paskirtis** – pripažinti, palaikyti ir puoselėti teisingumą, sąžiningumą, pagarbą žmogui, toleranciją, profesinę ir pilietinę atsakomybę, tiesos siekimą, kurti demokratišką, pasitikėjimą ir kūrybingumą skatinančią atmosferą Įstaigoje. **Darbo etikos principai**:

* siekia įgalinti žmones spręsti tarpusavio santykių ir socialines problemas;
* skatina teigiamus socialinius pokyčius, socialinę kaitą, asmens dalyvavimą ir savarankiškumą;
* nuolat siekia tobulinti savo profesines kompetencijas;
* dalinasi gerąja patirtimi.
* gerbia žmonių prigimtinę vertę ir orumą;
* siekia didinti socialinį teisingumą ir stiprinti solidarumą;
* gerbia žmogaus teises ir jo apsisprendimo teisę, demokratijos principus;
* veikia sąžiningai, patikimai, nešališkai ir empatiškai;

**Visi Įstaigoje dirbantys darbuotojai gerbia kiekvieno paslaugų gavėjo orumą, jo teisę į laisvą apsisprendimą**.

**Darbuotojų etinė atsakomybė paslaugų gavėjams**:

* pripažįsta, apsaugo, informuoja;
* įvertina ir skatina savarankiškai veikti;
* gerbia teisę į privatumą.

**Darbuotojų etinė atsakomybė su darbdaviu ir kt. spec**.:

* atsakingai laikosi dvišalių susitarimų;
* tobulina savo įstaigos veiklą;
* sąžiningai ir racionaliai disponuoja Įstaigos ištekliais;
* vengia konfliktų, intrigų, apkalbų, neskleidžia asmens orumą žeminančios informacijos;
* kuria darbingą, dalykinę, pasitikėjimu pagrįstą, pozityvią atmosferą Įstaigoje.

**Darbuotojas siekia tobulinti asmenines savybes ir socialines kompetencijas, kurios turi įtakos socialinių paslaugų kokybei, efektyvumui, gerai atmosferai Įstaigoje bei profesijos įvaizdžiui visuomenėje**.

* dirba integraliai, nepiktnaudžiauja asmenų pasitikėjimu bei savo padėtimi, pripažįsta ribas tarp asmeninio gyvenimo ir profesinės veiklos;
* ne darbo metu elgiasi taip, kad jo veiksmai viešojoje erdvėje nemenkintų socialinio darbo profesijos;
* geba išklausyti, pagarbiai išsakyti ir konstruktyviai priimti kritiką;
* privalo rūpintis savimi – profesionaliai ir asmeniškai, darbe ir visuomenėje, kad pajėgtų dirbti socialinį darbą;
* geba atpažinti profesinės veiklos etines dilemas, jas įsivertinti ir numatyti jų sprendimus.

Jeigu Įstaigos bendruomenės narys nesilaiko etikos veiklos principų, bet kuris bendruomenės narys turi teisę pateikti skundą Įstaigos direktoriui.

Etikos kodekso pažeidimas nagrinėjamas, tuo atveju, jeigu bendruomenės nario (pareiškėjo) teisės ar kito asmens teisės ar teisėti interesai, dėl kurio jis kreipiasi į Įstaigos direktorių, buvo pažeistos ne vėliau, kaip per mėnesį nuo tos dienos, kai bendruomenės narys (pareiškėjas) sužinojo apie savo arba kito asmens teisių ar teisėtų interesų pažeidimą.